Berlingske Tidende, 1776-04-01
London, den 15de Martii. Den 8de hujus tog Oberhuset de nye Subsidie=Tractater i Overveielse. Hertugen af Richmand gjorde det Forslag; at en underdanig Adresse skulle overleveres Kongen, for at bevidne Hs. Majestæt, at Oberhuset ansaae med den smerteligste Bedrøvelse de Tractater, som Hs. Majest. efter sine Ministres Gotbefindende havde sluttet med Hertugen af Brunswig, Landgræven af Hessen, og Arveprinzen Græven af Hanau, og ladet forelegge dette Huus, for at forestille Hs. Majest, hvor stor en Følelse vi have af den Fare og Ulykke, som vil følge paa denne ubetænksomme Foranstaltning, og endelig for indstendig at anmode Hs. Majest. ufortøvet at give Ordre at standse med de Hessiske, Brunswigske og Hanauiske Troppers March og at ophøre med Fiendtlighederne i America, for derved at legge Grund til et hastigt og varigt Forliig imellem dette Riges store stridig Parter. Førend Hertugen gjorde dette Forslag, holdt han en Tale, som varede over 2 Timer, og hvorudi han meget omstændelig udlod sig om de sluttede Tractaters Vilkaar samt om de bedrøvelige Følger, hvilke, som han sagde, ville blive Virkningen af dette ubetænksomme Skrit, som kostede Nationen for disse Tropper, tilligemed Transport=Skibe Provision i over 1 1/2 Million. Han forkastede og alle andre i Henseende til Colonierne tagne Messyrer, og anførte tillige, at Nationen derved blev sat ud af Stand til at være ge sig. Alle Lemmer af samme Partie gave ligeledes deres Misfornøyelse tilkiende med Tractaternes Vilkaar, samt over den Fare, at overlade Fremmede Commando over et Corps Tropper, som var bestemt til at agere i Forening med vore egne Tropper. Samme lode og see ikke mindre Mishag med at Staden Norfolk i Virginien blev lagt i Aske, med Troppernes Mangel i Landet, den slette Direction, og Krigens slette Fremgang. Ministrene og deres Venner forsvarede derimod, som man kan forestille sig, alle de tagne Messyrer. Den stærke Grund, hvorpaa de derved bygte, var Nødvendigheden: thi sagde de, Colonierne maae nu enten bringes til Lydighed, eller man maae reent give Sli paa dem. De anførte tillige, at uagtet de eftertrykkelige Foranstaltninger, stod Veyen til Forliig aaben for Colonierne. Ved denne Leylighed erklærede de, at vore store KrigsSkibe, 3 allene undtagne, laae til Rigets Beskyttelse færdige, inden 8 Dage at kunde gaae i Søen, og til at beskytte det inderste i Riget, vare der endnu regulaire Tropper og Landmilitz. Debatterne varede til Midnat, da endelig Hertug Richmonds Forslag blev expederet med 100 Stemmer mod 32. Hertugen af Cumberland selv var udi deres Tal, som understøttede Forslaget. Men saadant skeede med stor Moderation, hvorom man kan overtydes af følgende Gienpart af hans korte Tale. Samme var saaledes lydende: Mylords Jeg giver min hiertelige Biefald til Adressen. Den ædle Hertug, som har foreslaget samme, beviser derved sin Pligt mod Kongen. Jeg haaber, at ingen skal udtyde det som en Foragt mod min Broder, at jeg tager Deel udi ommeldte Adresse. Det er allene hans Ministres ubetænksomme Forhold, som jeg beskylder. Ad maa jeg da leve at see, at Brunswiger, forhen Frihedens Beskyttere, nu skal bruges til at bringe Colonierne under Aaget, og kuldkaste de constitutional Rettigheder i America. Jeg føler, at jeg er opbragt. Jeg vil altsaa ey tale meere. Den 19de Mart. Hoffet har endnu intet ladet bekient giøre om hvad som er forefaldet for Qvebee, ey heller noget af de Depecher, som samme sidst har faaet fra Colonierne, Private Efterretninger modsige det sidste Rygte, at Qvebe- og Boston var erobret af Provincialerne, og melde, at General Carlton har vovet en nye Trefning med Provincialerne nedsablet 1000 Mand, og ganske slaget deres lille, omtrenaf 3000 Mand bestaaende Armee. Men denne Efterretniner ey af større Værdie, end de Rygter, som den skal igiendrive. Alt hvad som giver samme noget Skin af Sandsynlighed, er, at den er indløbet med Skibet Lovise, ført af Capitain Wood fra Hallisax til Watterford i Jrland, og at dette Skib er afseylet derfra den 15de Februarii. Vissere er det, at Skibet John, Capitain Whire, som gik fra Peters borg til Hallifax, er taget af Krigs=Chalouppen Sauvage.